En plass i kandidatturneringen var reservert for FIDE-verdensmesteren fra 2004, Rustam Kasimdzjanov. Fem plasser var reservert for de fem høyest ratede spillerne (gjennomsnitt av ratingen juli 2004 og januar 2005) som ikke var kvalifisert på annen måte. Dette var Péter Lékó, Michael Adams, Judit Polgár, Aleksej Sjirov og Étienne Bacrot. De gjenværende ti plassene gikk til de høyest plasserte i verdenscupen 2005, som ikke allerede var kvalifisert på annen måte.